
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C10‑0210/2025),
–	ņemot vērā Reglamenta 133. pantu,
–	ņemot vērā Budžeta kontroles komitejas ziņojumu (A10-0218/2025),
A.	tā kā Padome, 2025. gada 17. septembrī nosūtot vēstuli, ir apspriedusies ar Eiropas Parlamentu par Nikolaos Milionis iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no Nikolaos Milionis saņēma dzīves aprakstu, kā arī atbildes uz viņam nosūtīto rakstisko anketu;
C.	tā kā minētā komiteja 2025. gada 5. novembrī rīkoja Nikolaos Milionis uzklausīšanu, kuras laikā viņš sniedza paziņojumu un pēc tam atbildēja uz komitejas locekļu jautājumiem;
1.	sniedz labvēlīgu atzinumu par Padomes priekšlikumu iecelt Nikolaos Milionis par Revīzijas palātas locekli;
2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

